CELEX: 62005FJ0067
Language: et
Date: 2007-11-22
Title: Avaliku Teenistuse Kohtu otsus (teine koda), 22. november 2007. # Christos Michail versus Euroopa Ühenduste Komisjon. # Avalik teenistus - Ametnikud - Tühistamishagi - Kahju hüvitamise hagi. # Kohtuasi F-67/05.

AVALIKU TEENISTUSE KOHTU OTSUS (teine koda)
      22. november 2007
      Kohtuasi F-67/05
      Christos Michail
      versus
      Euroopa Ühenduste Komisjon 
      Avalik teenistus – Ametnikud – Hindamine – Karjääriarengu aruanne – 2003. aasta hindamine – Tühistamishagi – Kahju hüvitamise nõue
      Ese:      EÜ artikli 236 ja EA artikli 152 alusel esitatud hagi, milles C. Michail palub tühistada tema kohta ajavahemikul 1. aprillist
         kuni 31. detsembrini 2003 koostatud karjääriarengu aruanne ja 15. aprilli 2005. aasta otsus, millega jäeti 2003. aasta karjääriarengu
         aruande peale esitatud kaebus rahuldamata, ning kohustada komisjoni maksma talle 90 000 euro suurune summa talle väidetavalt
         tekitatud mittevaralise kahju hüvitamiseks.
      
      Otsus: Tühistada hageja kohta ajavahemikul 1. aprillist kuni 31. detsembrini 2003 koostatud karjääriarengu aruanne. Jätta hagi ülejäänud
         osas rahuldamata. Mõista kohtukulud välja komisjonilt.
      
      Kokkuvõte
      Ametnikud – Hindamine – Karjääriarengu aruanne
      (Personalieeskirjad, artikkel 43)
      Personalieeskirjade artiklit 43 ja komisjoni vastu võetud personalieeskirjade artikli 43 üldiste rakendussätete artikli 1
         lõiget 2 tuleb tõlgendada nii, et selle kohaselt ei lubata administratsioonil anda teenetepunkti ametnikule, kellele ei ole
         antud ühtegi tööülesannet. Kui isiku saavutuste ja soorituste punktide andmisega hindamine taotletud tulemustest lähtuvalt
         on kohustuslik juhul, kui ametnikule on määratud konkreetsed ülesanded, siis sellisel juhul, kui huvitatud isikule ei ole
         antud ühtegi hinnatavat tööülesannet, ei ole vaja punkte anda. Järelikult juhul, kui hinnatavale ametnikule, kes on küll teenistuses,
         kuid kellele ei ole võrdlusperioodil antud ühtegi hinnatavat tööülesannet, tuleb karjääriarengu aruanne tühistada. Tühistamise
         tagajärg on see, et administratsioon peab leidma teenetepunkti puudumise korvamiseks muu sobiva abinõu, andes kohase arvu
         punkte.
      
      (vt punktid 30, 31, 33 ja 34)